stanford-oval/wikipedia huggingface dataset:
ג'יימס בלייק
ביוגרפיה

מגיל צעיר נמשך בלייק, שאביו הוא מוזיקאי רוק מתקדם, למוזיקה ולנגינה, וכילד קיבל שיעורים בפסנתר. לאחר הלימודים בתיכון למד באוניברסיטת גולדסטון בלונדון והשלים תואר במוזיקת פופ.
בלייק התחיל את קריירת המוזיקה שלו כאשר הוציא ביולי 2009 באנגליה את מיני-אלבום הבכורה שלו, "Air & Lack Thereof". הוא התחבב במהרה על שדרן הBBC One המוערך, ג'יילס פטרסון, שהזמין אותו לעשות מיקס מיוחד בתוכנית שלו, המואזנת ברחבי העולם. באותה תקופה בלייק למד מוזיקה פופולרית בקולג' גולדסמית'. בשנתו השנייה, במסגרת מטלת הלחנה, הוא הגיש את האי.פי השני שלו, Klavierwerke.
במאי 2010 שחרר בלייק את האי.פי השלישי שלו, CMYK. שיר הנושא, CMYK, זכה להשמעות רבות בתוכנית הרדיו של ניק גרימשו ב-BBC ONe ובתחנות נוספות.
בינואר 2011 הגיע למקום השני ברשימת הסאונד של 2011 של ה-BBC.
אלבום הבכורה של בלייק, James Blake, יצא בבריטניה ב-7 בפברואר 2011. הסינגל הראשון ממנו, "Limit to Your Love", יצא בבריטניה בנובמבר 2010 והופץ ברחבי אירופה בינואר 2011. את השיר כתבו פייסט (אנ') וצ'ילי גונזלס, והוא בוצע במקור על ידי פייסט באלבומה The Reminder‏ (2007).
אלבומו השני, Overgrown, יצא ב-2013. ב-5 במאי 2016, שחרר בלייק בהפתעה את אלבומו ה-3, "The Colour in Anything", שכלל 17 שירים.
ב-18 בינואר 2019 יצא אלבומו הרביעי Assume Form. בשנת 2014, הועמד לפרס גראמי לתגלית השנה.
ב-26 ביולי 2023 הוציא את הסינגל "Loading".
סגנון מוזיקלי

היצירות המוקדמות של בלייק הן עבודות אלקטרוניות מקוטעות, המושפעות ממוזיקת הרייב הבריטית ומסגנון הבאס הבריטי, כמו גם מהטריפ הופ והאר אן בי של שנות התשעים. בשלושת המיני-אלבומים הראשונים שירתו של בלייק לרוב מוסתרת ומעובדת ואת המקום המרכזי תופסים סימפולים מאר-אן-בי משנות התשעים, תדרי סאב-בס בולטים ומקצבים מתוחים ומינימליסטיים. בתקופה זו תויגה יצירתו על ידי המבקרים כמוזיקת ״פוסט דאבסטפ״, ברמיזה לתנועתו אל מעבר למאפייני הסגנון.
עם הופעת אלבום הבכורה ב-2011 החלו קולו של בלייק והנגינה בפסנתר לתפוס מקום מרכזי יותר, ומבני שיר מסורתיים נעשו גלויים יותר בקטעים ששחרר, משקפים השפעות מגוספל, מוזיקת נשמה ואמביינט. האלבום השני, Overgrown, המשיך מגמה זו, משלב גישה אלקטרונית עם סגנון דמוי בלדה ושירה עדינה המושפעת מסול, בהשתתפות אמן ההיפ-הופ ריזה והמוזיקאי האלקטרוני בריאן אינו.
על התפתחות סגנונו המוזיקלי של בלייק כתב המבקר מארק פישר: ״ההאזנה החוזרת ליצירותיו של בלייק ברצף כרונולוגי דומה להאזנה לרוח רפאים המקבלת בהדרגה צורה חומרית, או לשמיעת צורת השיר מתגבשת מתוך האתר הדגיטלי״. הסופר מדיסון מור ציין את השימוש הבולט במינימליזם ובשקט ביצירה של בלייק.
דיסקוגרפיה > אלבומי אולפן

2011: James Blake
2013: Overgrown
2016: The Colour in Anything
2019: Assume Form
2021: Friends That Break Your Heart
2023: Playing Robots Into Heaven
דיסקוגרפיה > מיני אלבומים

2010: The Bells Sketch
2010: CMYK
2010: Klavierwerke
2011: Enough Thunder
2011: Love What Happened Here
2014: 200 Press
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס גראמי | הקלטת הדאנס/אלקטרונית הטובה ביותר | "Loading" | מועמדות |  |
| 2024 | פרס גראמי | אלבום הדאנס/אלקטרוני הטוב ביותר | Playing Robots into Heaven | מועמדות |  |
| 2024 | פרס גראמי | שיר הראפ הטוב ביותר | "Scientists & Engineers" (בתור פזמונאי) | זכייה |  |
הערות שוליים

↑  עינב שיף‏, ג'יילס פיטרסון חוזר לישראל, באתר וואלה, 6 באוקטובר 2011
↑  James Blake Shares New Single "Loading": Listen, Stereogum, ‏2023-07-26 (באנגלית)
↑  2024 GRAMMY Nominations: See The Full Winners & Nominees List | GRAMMY.com, grammy.com
| --- | --- |
בקרת זהויות :  PLWABN: 9810608283105606  BnF: cb165028147 (data)  GND: 1013079930  ICCU: MODV648393  ISNI: 0000 0001 2036 415X  LCCN: no2011042897  LNB: 000334673  MusicBrainz: 8dc08b1f-e393-4f85-a5dd-300f7693a8b8  NKC: xx0168493  NLA: 75196643  RERO: 02-A019020433  SUDOC: 157442683  VIAF: 169625994   WorldCat (עם VIAF): 169625994
גלריית האומנות טואי או טאמאקי באוקלנד

| --- | --- |

 מידע כללי
 סוג:  גלריה 
 כתובת:  Auckland Art Gallery building 
 מיקום:  אוקלנד 
 מדינה:  ניו זילנד 
 מייסדים:  ג'ורג' גריי 
 הקמה ובנייה
 תקופת הבנייה:  ?–1887
 תאריך פתיחה רשמי:  1887 
 אדריכל:  ג'ון הארי גריינג'ר, צ'ארלס ד'אברו 
 קואורדינטות:  36°51′05″S 174°45′58″E﻿ / ﻿36.851354°S 174.766237°E﻿ / -36.851354; 174.766237
 אתר רשמי
 he
 
גלריית האומנות טואי או טאמאקי באוקלנד (באנגלית: Auckland Art Gallery Toi o Tāmaki) היא הגלריה לאמנות הציבורית העיקרית באוקלנד שבניו זילנד, בעלת האוסף הגדול ביותר בניו זילנד של אמנות מקומית ובינלאומית.
הגלריה פעילה משנת 1888.
ג'ייסון ריצ'רדסון

ערך זה עוסק בכדורסלן אמריקאי. אם התכוונתם לאתלט אמריקאי, ראו .
| --- | --- |

ריצ'רדסון במדי אורלנדו מג'יק
 לידה:  20 בינואר 1981 (בן 43) סגינואו שבמישיגן
 עמדה:  קלע, סמול פורוורד
 גובה:  1.98 מטר
 מספר:  23
 מכללה:  אוניברסיטת המדינה של מישיגן
 דראפט:  בחירה מספר 5, 2001 גולדן סטייט ווריורס
 קבוצות כשחקן
 2001–2007   2007–2008   2008–2010   2010–2012   2012–2015:  גולדן סטייט ווריורס   שארלוט בובקאטס   פיניקס סאנס   אורלנדו מג'יק   פילדלפיה 76'
 הישגים כשחקן
 חמישיית הרוקיז של העונה (2002)   זוכה תחרות ההטבעות של ה-NBA ‏(2002, 2003)   זכייה באליפות המכללות (2000)
ג'ייסון אנתוני ריצ'רדסון (באנגלית: Jason Anthoney Richardson; נולד ב-20 בינואר 1981 בסגינואו שבמישיגן) הוא כדורסלן עבר אמריקאי ששיחק 14 שנים בליגת ה-NBA. ריצ'רדסון, ששיחק בעמדות הקלע והסמול פורוורד, נחשב בשיאו לאחד מטובי המטביעים ב-NBA ונודע בסגנון משחקו המלהיב וביכולת קליעת השלשות שלו.
בצעירותו שיחק ריצ'רדסון בקבוצתה של אוניברסיטת המדינה של מישיגן, לצד מספר שחקני NBA נוספים לעתיד כדוגמת מאטין קליבס, צ'ארלי בל ומוריס פטרסון. בעונתו הראשונה הוא זכה עם הקבוצה בטורניר אליפות המכללות, ובעונתו השנייה הגיע עם הקבוצה לפיינל פור הטורניר, בעוד הוא עצמו נבחר על ידי כלי תקשורת רבים לחמישיית המצטיינים ("אול-אמריקה") השנייה של ליגת המכללות. בשנתו האחרונה, ב-2001, הוא נבחר לחמישייה הראשונה של התאחדות ה"Big-10".
ריצ'רדסון נבחר במקום החמישי בדראפט ה-NBA של 2001 על ידי קבוצת גולדן סטייט ווריורס. בעונתו הראשונה בגולדן סטייט (2001/2002) נבחר ריצ'רדסון לחמישיית הרוקיז של העונה, ובנוסף זכה פעמיים ברציפות בשנים 2002 ו-2003 בתחרות ההטבעות של ה-NBA. במהלך תקופתו בגולדן סטייט העמיד ריצ'רדסון ממוצעי נקודות גבוהים בכל עונה, והפגין יכולות עילאיות של הטבעה ושל קליעה מכל הטווחים. בשיאו הוא כיהן כקפטן הקבוצה במשך מספר שנים.
בעונת 2006/2007 הוביל ריצ'רסון את גולדן סטייט להעפלתה הראשונה למשחקי הפלייאוף מזה 13 שנים. הוא סייע לקבוצה לנצח בסיבוב הראשון את דאלאס מאבריקס, שסיימה במקום הראשון בליגה את העונה הסדירה, אך הפסיד עמה בשלב חצי גמר המערב ליוטה ג'אז. ריצ'רדסון נותר כאחד מהשחקנים הפופולרים ביותר בקרב אוהדי גולדן סטייט בשל יכולתו המרשימה.
ביולי 2007 הועבר ריצ'רדסון בטרייד לקבוצת שארלוט בובקאטס. בעונתו הראשונה בשארלוט הוא הוביל את הליגה מבחינת אחוזי הקליעה לשלוש נקודות, והוביל גם את קבוצתו מבחינת ממוצע הנקודות שלו. ריצ'רדסון הציג מספר משחקים מרשימים במיוחד, כדוגמת קליעת 34 נקודות בניצחון המפתיע על בוסטון סלטיקס וקליעת 41 נקודות נגד קבוצתו לשעבר גולדן סטייט, אך לא העפיל עם שארלוט למשחקי הפלייאוף.
באמצע עונת 2008/2009 הועבר ריצ'רסון בטרייד נוסף לפיניקס סאנס, בה היה לאחד מהשחקנים הבכירים בצוות המסייע לסטיב נאש ולאמארה סטודמאייר. עם זאת, בסיום אותה עונה הוא לא הצליח להעפיל עמה לפלייאוף. לפני עונת 2010/2011 עבר ריצ'רדסון לשחק באורלנדו מג'יק. בחמש העונות הבאות, אותן העביר באורלנדו ולאחר מכן בפילדלפיה 76', סבל ריצ'רדסון מפציעות חוזרות בברכיו שגרמו לו להחמיץ משחקים רבים ופגעו ביכולותיו האתלטיות. בסיום עונת 2014/2015 הודיע על פרישה ממשחק, לאחר 14 עונות בליגת ה-NBA.
סטטיסטיקת קריירה

נכון לסוף עונת 2014/2015‏
סטטיסטיקת קריירה > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2001/2002 | גולדן סטייט | 80 | 75 | 32.9 | 0.426 | 0.333 | 0.671 | 4.3 | 3.0 | 1.3 | 0.4 | 14.4 |
| 2002/2003 | גולדן סטייט | 82 | 82 | 32.9 | 0.410 | 0.368 | 0.764 | 4.6 | 3.0 | 1.1 | 0.3 | 15.6 |
| 2003/2004 | גולדן סטייט | 78 | 78 | 37.6 | 0.438 | 0.282 | 0.684 | 6.7 | 2.9 | 1.1 | 0.5 | 18.7 |
| 2004/2005 | גולדן סטייט | 72 | 72 | 37.8 | 0.446 | 0.338 | 0.693 | 5.9 | 3.9 | 1.5 | 0.4 | 21.7 |
| 2005/2006 | גולדן סטייט | 75 | 75 | 38.4 | 0.446 | 0.384 | 0.673 | 5.8 | 3.1 | 1.3 | 0.5 | 23.2 |
| 2006/2007 | גולדן סטייט | 51 | 49 | 32.8 | 0.417 | 0.365 | 0.657 | 5.1 | 3.4 | 1.1 | 0.6 | 16.0 |
| 2007/2008 | שארלוט | 82 | 82 | 38.4 | 0.441 | 0.406 | 0.752 | 5.4 | 3.1 | 1.4 | 0.7 | 21.8 |
| 2008/2009 | שארלוט | 14 | 14 | 35.1 | 0.441 | 0.458 | 0.745 | 4.1 | 2.6 | 1.0 | 0.2 | 18.7 |
| 2008/2009 | פיניקס | 58 | 57 | 33.1 | 0.488 | 0.383 | 0.778 | 4.5 | 1.9 | 1.1 | 0.4 | 16.4 |
| 2009/2010 | פיניקס | 79 | 76 | 31.5 | 0.474 | 0.393 | 0.739 | 5.1 | 1.8 | 0.8 | 0.4 | 15.7 |
| 2010/2011 | פיניקס | 25 | 25 | 31.8 | 0.470 | 0.419 | 0.764 | 4.4 | 1.4 | 1.1 | 0.1 | 19.3 |
| 2010/2011 | אורלנדו | 55 | 55 | 34.9 | 0.433 | 0.384 | 0.701 | 4.0 | 2.0 | 1.2 | 0.2 | 13.9 |
| 2011/2012 | אורלנדו | 54 | 54 | 29.5 | 0.408 | 0.368 | 0.594 | 3.6 | 2.0 | 1.0 | 0.4 | 11.6 |
| 2012/2013 | פילדלפיה | 33 | 33 | 28.4 | 0.402 | 0.341 | 0.606 | 3.8 | 1.5 | 1.2 | 0.5 | 10.5 |
| 2013/2014 | פילדלפיה | - | - | - | - | - | - | - | - | - | - | - |
| 2014/2015 | פילדלפיה | 19 | 15 | 21.9 | 0.348 | 0.323 | 0.773 | 3.5 | 2.0 | 0.7 | 0.2 | 9.1 |

| קריירה |  | 857 | 842 | 34.1 | 0.438 | 0.370 | 0.707 | 5.0 | 2.8 | 1.2 | 0.4 | 17.1 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
↑  ריצ'רדסון לא שיחק בעונת 2013/2014 בשל פציעה
סטטיסטיקת קריירה > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007 | גולדן סטייט | 11 | 11 | 38.9 | 0.476 | 0.345 | 0.704 | 6.7 | 2.0 | 1.3 | 0.5 | 19.1 |
| 2010 | פיניקס | 16 | 16 | 33.3 | 0.502 | 0.475 | 0.759 | 5.4 | 1.1 | 1.1 | 0.3 | 19.8 |
| 2011 | אורלנדו | 5 | 5 | 30.6 | 0.333 | 0.320 | 1.000 | 4.0 | 1.2 | 0.6 | 0.4 | 10.0 |
| 2012 | אורלנדו | 5 | 5 | 29.6 | 0.396 | 0.370 | 0.417 | 3.8 | 1.0 | 1.2 | 0.4 | 11.4 |

| קריירה |  | 37 | 37 | 34.1 | 0.465 | 0.404 | 0.724 | 5.4 | 1.4 | 1.1 | 0.4 | 17.1 |
הערות שוליים

↑  מערכת וואלה! ספורט‏, ג'ייסון ריצ'רדסון הודיע על פרישה: "אחת ההחלטות הקשות שקיבלתי", באתר וואלה, 24 בספטמבר 2015
↑  Jason Richardson career stats באתר NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
| --- | --- |
בקרת זהויות :  LCCN: no2011030898  VIAF: 168577144   WorldCat (עם VIAF): 168577144
ג'נבאי גרנסה

| --- | --- |

Jinbei Granse
 מאפיינים כלליים
 נקרא גם:  Jinbei Grace  Jinbei Kuaiyun (快运) (בין השנים 2005–2009)  Jinbei Xinkuaiyun (新快运) (בין השנים 2005–2009)
 יצרן:  Jinbei (אנ') (בסינית: 華頌)
 שנות ייצור:  2002–הווה
 הרכבה:  הרפובליקה העממית של סין הרפובליקה העממית של סין
 סיווג:  מסחרית
 מפרט טכני
 מנוע:  4 צילינדרים, 2.0 ליטר (סדרה ראשונה, בין השנים 2002–2005)  4 צילינדרים, 2.2 ליטר (סדרה ראשונה, בין השנים 2002–2005)  4 צילינדרים, 2.4 ליטר, המפיק 160 כ"ס ב-5,000 סל"ד מנוע טויוטה סדרה "Toyota TZ engine" (אנ'), סוג מנוע "2TZ-FZE", מגדש טורבו (סדרה ראשונה, בין השנים 2002–2005)  4 צילינדרים, 2.5 ליטר (סדרה ראשונה, בין השנים 2002–2005)  4 צילינדרים, 4 שסתומים לצילינדר, 2,693 סמ"ק המפיק 160 כ"ס ב-5,200 סל"ד, מנוע "טויוטה" סדרה "Toyota TR engine" (אנ') סוג מנוע "2TR-FE" (סדרה ראשונה, בין השנים 2002–2005)
 הילוכים:  תמסורת ידנית – 5 מהירויות (סדרה ראשונה, בין השנים 2002–2005)  תמסורת אוטומטית – 4 מהירויות (סדרה ראשונה, בין השנים 2002–2005)
ג'נבאי גרנסה (בצרפתית: Jinbei Granse) היא מכונית מסחרית מתוצרת יצרנית הרכב הסינית Jinbei (אנ') (בסינית: 華頌), אשר מיוצרת משנת 2002 בסין.
Jinbei הוקמה בשותפות מיזם משותף בין Brilliance Auto (אנ') (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance.
סדרות "ג'נבאי גרנסה"

סדרה ראשונה – יוצרה בין השנים 2002–2005. הסדרה מבוססת על דגם "Toyota HiAce" (אנ'), דור רביעי שיוצר בין השנים 2004–1989, מתוצרת יצרנית הרכב היפנית טויוטה ברישיון
סדרה שנייה – לאחר מתיחת פנים ראשונה (שם קוד: SY6470) – יוצר בין השנים 2005–2009.
סדרה שלישית – לאחר מתיחת פנים שנייה סדרה שלישית הקרויה "Jinbei Granse 3" – מיוצרת משנת 2009–הווה.
סדרה רביעית – לאחר מתיחת פנים שלישית שכללה שינוי יסודי של הדגם מלפנים ומאחור – מיוצרת משנת 2014–הווה.
גרסאות

מסחרית.
מיניבוס.
אמבולנס.
ניידת משטרה.
תמונות

דגם "ג'נבאי גרנסה"
דגם "ג'נבאי גרנסה"
דגם "ג'נבאי גרנסה"
דגם "ג'נבאי גרנסה"
דגם "ג'נבאי גרנסה"
דגם "ג'נבאי גרנסה"
דגם "ג'נבאי גרנסה"
דגם "ג'נבאי גרנסה" - אמבולנס
דגם "ג'נבאי גרנסה" - ניידת משטרה
ראו גם

Jinbei F50
ג'נבאי 750
ג'נבאי S70
ג'נבאי האקסינג X30
ג'נבאי קונקט
הערות שוליים

↑  "ג'נבאי גרנסה" wheelsage.org/jinbei/granse
↑  "ג'נבאי גרנסה" SY6470 wheelsage.org/jinbei/granse/exact/pictures
↑  "ג'נבאי גרנסה 3", שנת 2009 – תמונות favcars.com/jinbei
↑  "ג'נבאי גרנסה" - תמונות favcars.com/jinbei/jinbei-granse
גלריית דגלי מדינות ברזיל

דגל אלגואס
דגל אמאפה
דגל אמזונאס
דגל אקרי
דגל באהיה
דגל טוקנטינס
דגל סיארה
דגל אספיריטו סאנטו
דגל גויאס
דגל מרניאו
דגל מאטו גרוסו
דגל מאטו גרוסו דו סול
דגל מינאס ז'ראיס
דגל סנטה קטרינה
דגל סאו פאולו
דגל סרז'יפה
דגל פארה
דגל פאראיבה
דגל פרנה
דגל פרנמבוקו
דגל פיאאוי
דגל ריו דה ג'נירו
דגל ריו גראנדה דו נורטה
דגל ריו גראנדה דו סול
דגל רונדוניה
דגל רוריימה
דגל דיסטרירו פדרל
גלעד ינקלוביץ'

| --- | --- |
ינקלוביץ' מתאמן עם חיילי הצי האמריקאי, 2006
ינקלוביץ' מתאמן עם חיילי הצי האמריקאי, 2006
 לידה:  27 ביולי 1954 (בן 70) ישראל 
 מדינה:  ארצות הברית 
 אתר רשמי
 
גלעד ינקלוביץ' (באנגלית: Gilad Janklowicz; נולד ב-27 ביולי 1954) הוא אתלט ישראלי בעבר, אלוף ישראל ושיאן ישראל לשעבר בקרב עשר.
הוא מדריך כושר ומנחה טלוויזיה אמריקאי-ישראלי, שמנחה את תוכנית הכושר "גוף בתנועה" (Bodies in Motion) שמשודרת גם בערוץ הספורט הישראלי. מתגורר בהונולולו, הוואי ומנהל בה את מרכז "גוף בתנועה".
ביוגרפיה > נעוריו וראשית הקריירה

ינקלוביץ' נולד בקיבוץ גלאון ולאחר מכן גדל בחולון. הוא הבן הבכור של אורה והרולד (ז'מס) ינקלוביץ', שעלו לישראל מארצות הברית בשנת 1952, ואח לאדה-יפה. אביו נולד בגרמניה, אמו נולדה בישראל.
הוא התחנך בארץ והצטיין בנעוריו בספורט ובפרט בקרב עשר. לאחר סיום לימודיו בבית הספר התיכון שירת בצה"ל במשך ארבע שנים, שבהן שימש בין היתר מדריך כושר בבית הספר לשריון בבסיס ג'וליס (מחנה עמנואל). במהלך שירותו הצבאי המשיך להתאמן בקרב עשר, ובשנת 1975 אף שבר את השיא הישראלי בענף בתוצאה של 5752 נק' (ריצת 100 מטר-11.3 שניות, קפיצה לרוחק-6.44 מטר, הדיפת כדור ברזל-12.51 מטר, קפיצה לגובה-1.55 מטר, ריצת 400 מטר-55.0 שניות, ריצת 110 מטר משוכות-1.70 מטר, זריקת דיסקוס-34.32, קפיצה במוט-3.10 מטר, הטלת כידון-43.92 מטר וריצת 1500 מטר-4:46.6 דקות), שיפור לשיא בן ה-7 שנים של עומר אדן (5617 נק'). בהמשך הוא שיפר את שיאו והעמיד אותו על 5934 נק'. שיא זה החזיק מעמד שנתיים ונשבר על ידי משה הירש (6119 נק').
לאחר סיום שירותו הצבאי החל את לימודיו באוניברסיטה בישראל, אך עבר לארצות הברית, שם התאמן בקרב עשר תחת ראס האג' (אנ'), מתוך מטרה להשתתף באולימפיאדת מוסקבה (1980), והמשיך את לימודיו באוניברסיטת UCLA.
ביוגרפיה > כמדריך כושר

בעקבות פציעת אימונים (בגיד אכילס) נאלץ ינקלוביץ' לוותר על שאיפתו להשתתף באולימפיאדה. הוא חיפש כיוון קריירה חדש, והחליט לעזוב את האוניברסיטה. הוא החל לעבוד כמאמן במכון כושר בבוורלי הילס, ובמקביל העביר שיעורי כושר פרטיים.
במהלך עבודתו במועדון הכושר בלוס אנג'לס פנתה אליו קבוצה של לקוחות שהתכוננו לצאת לחופשה בהוואי, וביקשו לשכור את שירותיו לתקופה של שבועיים כמאמן כושר צמוד. ינקלוביץ' הסכים לכך, ובמהלך שבועיים הדריך אותם במועדון כושר בהונולולו (Honolulu Club). בתום התקופה הציע לו מנהל המכון חוזה עבודה לשנה כמדריך כושר במכון. הוא נעתר והחל לעבוד במכון בשנת 1981.
בתום שנה זו הציע לו מנהל ערוץ 13 המקומי, שהתאמן בקבוצת האימון שלו, להקליט את האימונים שלו ולשדר אותם בערוץ 13 האזורי בהוואי. ינקלוביץ' הקים את תאגיד "גוף בתנועה" (Bodies in Motion) ב-1983 כדי לגייס כסף להפקת התוכנית, והחלה הפקת התוכנית, שנקראה גם היא "גוף בתנועה". התוכנית הציגה אימוני כושר בהדרכת ינקלוביץ', על רקע נופי הוואי.
כדי להעלות את קרנה של התוכנית, פנה ינקלוביץ' לארנולד שוורצנגר, שאותו אימן בתקופתו בלוס אנג'לס, ושוורצנגר הסכים להתארח בכמה תוכניות. בעקבות זאת הצליח ינקלוביץ' בשנת 1985 למכור את זכויות השידור של התוכנית ל-ESPN, ששידרה את "גוף בתנועה" כתוכנית כושר יומית ברחבי ארצות הברית.
התוכנית שודרה ברשת ESPN עד שנת 1996, ומשנת 1996 עד 2002 שידרו אותה במקביל רשתות Fox Sports ו-Health Network. החל משנת 2002 התוכנית משודרת ברשת Discovery בערוץ Fit TV. כמו כן נמכרו זכויות השידור לרשתות שונות ביותר מ-80 מדינות ברחבי העולם, לרבות באירופה וישראל. ישראל היא גם המדינה היחידה שבה צולמו פרקים לתוכנית מחוץ להוואי, עשרה פרקים שצולמו בירושלים.
בשלהי שנות ה-80 יצר תוכנית בשם "אימון בסיסי עם אדה" (Basic Training with Ada), תוכנית אימונים בסגנון צבאי, בהנחיית אחותו אדה-יפה, ששודרה כ-5 שנים. בשנת 2005 יצר את התוכנית "גוף בעיצוב" (Total Body Sculpt with Gilad), ששודרה לצד התוכנית "גוף בתנועה". "גוף בעיצוב" נועדה להיות השלמה ל"גוף בתנועה", ששמה דגש על חיטוב הגוף יותר מאשר על פעילות אירובית. כ-40 תוכניות צולמו עד כה. בשנת 2008 יצר תוכנית לאימון אישי בשם "Gilad's Quick Fit System".
במרץ 2007 נכלל ב"היכל התהילה הלאומי של הכושר" בארצות הברית (National Fitness Hall of Fame).
כיום מתגורר ינקלוביץ' בהוואי ופועל להגברת התודעה לכושר גופני.
הערות שוליים

↑  50 הטובים בכל הזמנים, בקרב עשר לגברים, אתר איגוד האתלטיקה בישראל
↑  Spa at Honolulu Club, Yahoo! Local
| --- | --- |
בקרת זהויות :  NLI: 987007337983705171  LCCN: n92075354  VIAF: 16424248   WorldCat (עם VIAF): 16424248
גילדת המפיקים של רוסיה

| --- | --- |
 מדינה:  רוסיה רוסיה
 מטה הארגון:  מוסקבה
 יושב ראש:  רנאט דאוולטיארוב (אנ') (מאז 2009)
 תקופת הפעילות:  14 בספטמבר 1996 – הווה (28 שנים)
 kinoproducer.ru
 
גילדת המפיקים של רוסיה (ברוסית: Гильдия продюсеров России) היא גילדה רוסית של מפיקי קולנוע מקצועיים, שבסיסה במוסקבה. הגילדה הוקמה ב-14 בספטמבר 1996, ומאז שנת 2007 היא חברה בפדרציה הבינלאומית של התאחדיות מפיקי הקולנוע, שנוצרה בשנת 1933.
הערות שוליים

↑  גילדת המפיקים באתר film.ru (ברוסית)
ערך זה הוא קצרמרבנושא קולנוע ובנושא רוסיה. אתם מוזמנים לתרום לוויקיפדיה ו.
ג'נביב בל

| --- | --- |

 לידה:  1968 (בת 56 בערך) סידני, אוסטרליה 
 מקום לימודים:  מכללת ברין מאר  אוניברסיטת סטנפורד 
 מוסדות:  Government of South Australia (2008–2010)  האוניברסיטה הלאומית של אוסטרליה (11 בינואר 2021)  האוניברסיטה הלאומית של אוסטרליה (2017)  אינטל 
 פרסים והוקרה:  פרס מכון אניטה בורג לנשות חזון (2013)  קצינה במסדר של אוסטרליה (26 בינואר 2020)  היכל התהילה של נשים בטכנולוגיה (2012)  עמית האקדמיה האוסטרלית למדעים טכנולוגיים והנדסה (1918) 
 
ג'נביב בל (באנגלית: Genevieve Bell, נולדה ב-1968, סידני) היא אנתרופולוגית אוסטרלית, מנהלת בית הספר לקיברנטיקה של האוניברסיטה הלאומית של אוסטרליה (CECS) ובתוכו המכון - 3Ai, בטרם ניהלה את CECS (לפני 2017), עבדה בל באינטל כמעט שני עשורים, שם הגיעה לדרגת סגן הנשיא והייתה האישה הראשונה להשיג את דרגת ה"חבר בכיר" - הדרגה הטכנית הגבוהה ביותר שלהם. באינטל השתמשה באנתרופולוגיה לצורך שיפור מוצרים והתאמת המוצר לצרכנים השונים. בל זכתה ב"כיסא פלורנס מקנזי" על שם מהנדסת החשמל האוסטרלית הראשונה (פלורנס ויולט מקנזי), בזכות השימוש באנתרופולוגיה לצורך תחומי ההנדסה והטכנולוגיה. בל היא הראשונה לזכות בכיסא.
קורות חיים > ילדות ונעורים

בל נולדה להורים משכילים, אימה אנתרופולוגית (דיאנה בל) ואביה מהנדס. מגיל צעיר נחשפה לוויכוחים ולדיונים אנתרופולוגיים, ובכך נחשפה לעולם האנתרופולוגיה. בנוסף לכך, הייתה לה חשיפה לעולם המכונות בזכות אביה וסבה (מצד אימה) המהנדסים. כך נחשפה למגוון אנשים כאשר המכנה המשותף ביניהם הוא שכולם שאפו להפוך את העולם לטוב יותר. עבודתה של אימה - דיאנה, חייבה את משפחת בל לנדוד לעיתים קרובות, וכתוצאה מכך, בילדותה פגשה מגוון תרבויות והשקפות עולם שונות, דבר שעזר לה בהמשך.
קורות חיים > קריירה מחקרית

בשנת 1988, כאשר הייתה בת 20, עזבה את אוסטרליה ועברה לפילדלפיה, ארצות הברית, שם למדה אנתרופולוגיה במכללת ברין מאר. לדבריה, האנתרופולוגיה הפכה לדרך טיפול בגעגועים שלה הביתה. היא המשיכה ועשתה דוקטורט באנתרופולוגיה באוניברסיטת סטנפורד (קליפורניה, ארצות הברית) העוסק בהשוואה בין בעיות יומיומיות של אמריקאים לבעיות יומיומיות של אוסטרלים. לאחר מכן הצטרפה לסגל האנתרופולוגיה של סטנפורד, מאחר שהרגישה מחויבות ליצור עולם יותר טוב וכך חשבה שתצליח לחולל שינוי.
ב-1998 הציע לה יזם טכנולוגי ללכת לעבוד באינטל ועד מהרה היא החלה לעבוד שם. מטרתה הייתה לקדם שימוש בטכנולוגיה אצל נשים ובשאר העולם מחוץ מארצות הברית. במהלך השנים באינטל, בל עבדה בעיקר באחד מהקמפוסים בהילסבורו, אורגון. שם השתמשה בכישוריה ובאנתרופולוגיה וחקרה את השימוש בטכנולוגיה בקרב תרבויות שונות. ב-2005 הייתה דירקטורית חוויית המשתמש באינטל כאשר תחתיה עבדו כ־100 מדענים (בתחומי מדעי החברה) שטיילו ברחבי העולם וחקרו כמוה. כל זה כדי להתאים את המוצר לצרכנים השונים ולקדם את השימוש בטכנולוגיה.
ב-2017, כמעט שני עשורים לאחר שהחלה לעבוד באינטל, עזבה את תפקידה וחזרה לאוסטרליה. באוסטרליה, היא הצטרפה לאוניברסיטה הלאומית של אוסטרליה, שם מונתה למנהלת בית הספר לקיברנטיקה של קולג' ההנדסה ומדעי המחשב של אוניברסיטת אוסטרליה (CECS) ומכון - 3Ai, שמטרתו היא להקים ענף חדש של הנדסה כדי להגדיל בצורה בת קיימא ואחראית את מערכות הסייבר המשתמשות בבינה מלאכותית.
קורות חיים > הפעילות המחקרית

ב-2011, כאשר עדיין עבדה באינטל, במסגרת קבוצת חוויית המשתמש של אינטל, בל ערכה ניסוי לגבי הערך הטכנולוגי של המכוניות במדינות שונות, היא טענה כי המכוניות כבר אינן רק עוד כלי תחבורה, אלא "מערכת בידור ניידת". למכוניות חלק גדול מאוד בעולם הטכנולוגי, הרי בכל מכונית (באותה תקופה) יש כריות אוויר, חיישנים, רדיו וכ-40 מיקרו-מעבדים הפועלים בנפרד. 40% מעלות הרכב מושקע ברכיבים הטכנולוגיים, ולכן היא יצאה לחקור על מכוניות במדינות שונות. בל "לקחה" אנשים מכל רחבי העולם (ארצות הברית, אנגליה, אוסטרליה, סינגפור, מסין, מלזיה וברזיל) האנשים רוקנו את המכוניות מכל החפצים, שמו אותם בצורה מרוכזת, אך ברורה וצילמו את החפצים. היא עשתה את זה בשביל לנסות להבין כיצד נהגים ממדינות שונות משתמשים בטכנולוגיה ולאחר מכן הם התחילו לחשוב כיצד ניתן להפוך את המכונית ל"מערכת בידור ניידת".
באותה תקופת זמן, בל ראיינה הורים בסין שטוענים שמחשב בבית הוא הסחת דעת לילדיהם וגורם להם להזניח את הלימודים שלהם. כתוצאה מכך אינטל יצרה מוצר חדש - "מחשב הלמידה מהבית של סין" - מחשב עם מפתח שההורים יכולים למנוע מילדיהם לשחק במשחקים באינטרנט בזמן לעשיית שיעורי הבית, כך שהילדים לא יוכלו להזניח את הלימודים באמצעות משחקי מחשב, ובכל זאת יהיה מחשב בבית והם יוכלו לשחק בו.
פרסים והישגים

בל זכתה במגוון פרסים והישגים במהלך הקריירה שלה, חלקם מאוניברסיטאות וחלקם מעבודתה באינטל, הפרסים וההישגים שזכתה בהם, הם:
פרס "כיסא פלורנס מקנזי".
פרס "Engelbart Distinguished Fellow", בשנת 2020.
אות הכבוד הלאומי (האוסטרלי) - "AO", בשנת 2020.
פרס Advance Global Australian, בשנת 2016.
אחת מ-25 הנשים הכי חכמים לפי טוויטר, בשנת 2013.
אות ההישגים של אינטל - "Intel's achievement award" (האות הגבוה ביותר שעובד יכול לקבל באופן אישי באינטל).
הערות שוליים

↑  מידע על פרס - "כיסא מקנזי", באתר ANU College of Engineering & Computer Science, ‏2017-10-23 (באנגלית)
↑  מידע כללי על בל, באתר ANU College of Engineering & Computer Science, ‏2017-01-27 (באנגלית)
1 2  מידע כללי על בל, באתר ANU College of Engineering & Computer Science, ‏2017-02-28 (באנגלית)
1 2  Genevieve Bell, Jim Euchner, מידע על תחילת הדרך של בל, Research-Technology Management 65, 2022-03-04, עמ' 11–17
1 2 3  Singer, Natasha (2014-02-15). "Intel's Sharp-Eyed Social Scientist". The New York Times (באנגלית אמריקאית). נבדק ב-2022-11-01.
↑  Genevieve Bell, Unpacking Cars: Doing Anthropology at INTEL, 2011, עמ' 1-6
↑  הישגים ופרסים של בל, באתר ANU College of Engineering & Computer Science, ‏2017-02-28 (באנגלית)
↑  הישגים ופרסים של בל, באתר advance.org (ב־Australian English)
| --- | --- |
בקרת זהויות :  NLI: 987007424731905171  BIBSYS: 11042476  CiNii: DA18921373  dblp: 25/939  GND: 1124543929  ISNI: 0000 0000 9625 3192  LCCN: n2010064039  NKC: jo2017965667  NLA: 58763281  NLK: KAC201768317  NSK: 000618154  NTA: 338828532  ORCID: 0000-0002-0096-2088  RERO: 02-A022492892  SUDOC: 153110406  VIAF: 142139442   WorldCat (עם VIAF): 142139442 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'נביב בל".
ג'ייסון ריצ'רדסון (אתלט)

ג'ייסון ריצ'רדסון (באנגלית: Jason Richardson; נולד ב-4 באפריל 1986) הוא אתלט מארצות הברית, הוא אלוף העולם (טגו 2011) וסגן האלוף האולימפי (לונדון 2012) בריצת 110 מטר משוכות.
ביוגרפיה

ריצ'רדסון גדל בסידר היל, טקסס. הוא החל להתאמן באתלטיקה בגיל 12. הוא למד באוניברסיטת דרום קרוליינה. לאחר מכן התאמן בהדרכתו של ג'ון סמית', מאמנם של האצנים אלופי העולם מוריס גרין, אטו בולדון (טרינידד וטובגו) וכרמליטה ג'טר.